JN: 16-20/13


Priloga 1   

C)  SPECIFIKACIJA STROKOVNIH ZAHTEV NAROČNIKA:

	Strokovne zahteve naročnika za predmet naročila:

	OBVEZILNI MATERIAL, OP PERILO,  OPORNICE, OBLOGE  IN PRIPOMOČKI ZA NEGO RANE

	

	a) Splošno:

	1. Vsi ponujeni izdelki morajo biti v skladu z določili Zakona o medicinskih pripomočkih (Ur.l. 98/09)

	 

	2. Dostava vzorcev

	Naročnik je v Predračunu-seznamu razpisanega blaga (Obr-8a, stolpec Št.vzorcev)  navedel število vzorcev, ki jih mora ponudnik predložiti k ponudbi. V primeru, da ponudnik nudi blago, ki popolnoma ustreza strokovnim zahtevam naročnika in razpolaga s podatkom, da je naročnik to blago že uporabljal pri svojem delu oz. ga testiral in bil z njim zadovoljen ali nudi blago na katerega se naročnik sklicuje v razpisni dokumentaciji (enakovredno kot ...), vzorcev ni potrebno prilagati.

	Ponudnik poleg vzorcev ponujenega blaga obvezno priloži seznam dostavljenih vzorcev (lahko je to dobavnica ali kateri koli drug dokument). V seznamu dostavljenih vzorcev poleg seznama vzorcev navede tudi seznam blaga, ki ga ponuja, vendar vzorcev ne dostavlja iz razloga, ker je ponujeno blago z isto kataloško številko naročniku že dobavljal oz. ga je naročnik že testiral in bil z njim zadovoljen oz. nudi blagona katerega se naročnik sklicuje v razpisni dokumentaciji. V primeru testiranja, mora ponudnik priložiti s strani naročnika potrjen testni obrazec ali kak drug dokument, ki izkazuje, da je bilo ponujeno blago testirano pri naročniku in je bil naročnik z predmetnim blagom zadovoljen (iz dokumenta mora biti razvidno, kdaj je bilo blago testirano in kdo ga je testiral).

	Naročnik si pridržuje pravico, da lahko ponudnika tudi naknadno pozove k dostavi vzorca, v primeru kakršnihkoli nejasnosti, kljub temu, da je ponudnik blago naročniku že dobavljal oz. ga je naročnik testiral.

	Vsi predloženi vzorci morajo biti označeni z oznakami: 

	naziv ponudnika.

	sklop/podsklop/zap.št. blaga, 

	naziv blaga, 

	naziv proizvajalca

	kataloška številka blaga navedena v ponudbi 

	Oznake morajo biti navedene na samolepilni etiketi, ki je pritrjena na embalaži vzorca. V nasprotnem primeru bo naročnik vzorce zavrnil in blagu ne bo podelil sposobnosti.

	

	3. Ostalo:

	V primeru, da naročnik pri posamezni vrsti blaga navaja »funkcionalno in kakovostno enakovreden kot kat.št. xxx, proizvajalca xxx« to navaja izključno za namenom, da ponudnika seznani, kakšna mora biti funkcionalnost  ter nivo kakovosti artikla in ne gre za zahtevo po popolnoma identičnem blagu, kot je blago, na katerega se sklicuje. 

	 

	b) Strokovne zahteve za posamezni sklop/podsklop:

	Strokovne zahteve za sklop II: OBLOGE IN PRIPOMOČKI ZA NEGO RANE

	Vse obloge in pripomočki za nego rane, v kolikor ni v seznamu razpisanega blaga v stolpcih Lastnost 1 – Lastnost 4 določeno drugače, morajo biti sterilni.

	Navodila za uporabo oz. spremni listi morajo bi v slovenskem jeziku. 

	 

	Strokovne zahteve za sklop V : OPERACIJSKO PERILO ZA ENKRATNO UPORABO

	Sterilno operacijsko perilo spada v skupino medicinskih pripomočkov, ki se uporabljajo za prekrivanje bolnika, opreme in površin, da preprečijo mikroorganizmom, ki so prisotni na bolnikovi koži in drugih nesterilnih površinah, dostop do operativne rane in morajo ustrezati naslednjim zahtevam:

	- ustrezati morajo direktivam EU 93/42/EEC o medicinskih pripomočkih, ki določajo, da njihova uporaba ne sme predstavljati tveganje za uporabnika ali bolnika ter standardu SIST EN13795-1;

	- ponudnik mora na morebitno zahtevo naročnika predložiti tudi informacijo o uporabljenih testnih metodah in rezultatih testiranj za katerikoli ponujeni proizvod (EN 13795-2);

	- izdelki morajo biti  narejeni iz večplastnih netkanih materialov in za enkratno uporabo;

	- materiali morajo biti nevtralnega vonja in ustrezno prijetne barve;

	- zagotavljati morajo trdnost v suhem in mokrem stanju;

	- ne smejo puščati delcev, biti morajo voljni za oblikovanje in se pri prekrivanju  lepo prilegati;

	- zagotavljati morajo nepropustnost za mikroorganizme;

	- za omejitev operativnega polja morajo omogočati lepljenje na kožo ali opremo; 

	- lepila ne povzročati poškodovanja kože in biti koži prijazna;

	- izdelki morajo zagotavljati vpijanje in zbiranje odvečnih tekočin in biti popolnoma nepropustni ter nizke gorljivosti;

	- materiali morajo biti zloženi na način, ki omogoča lahko in varno rokovanje pri prekrivanju operativnega polja, označena mora biti smer razgrinjanja;

	- biti morajo sterilizirani v skladu z EN normami; 

	- pakirani posamezno v primarnih sterilnih zavojih, ovojnina mora omogočati  aseptično odpiranje;

	- osnovno pakiranje oz. zavoj mora imeti samolepilno nalepko s podatki ali črtno kodo za sledenje za bolnikovo dokumentacijo;

	- primarni zavoji morajo biti zaščiteni s transportno embalažo.

	- na zavitku in embalaži morajo biti vidni podatki: oznaka CE, proizvajalec, kataloška številka, ime izdelka, velikost zavoja, število in dimenzije artiklov, način sterilizacije, rok uporabe, označeno mesto in smer odpiranja ter črtna koda.

	 

	Razlaga pojmov za artikle, ki so sestavni del setov narejenih po meri:

RJUHA Z  U ZAREZO, dim. 200-230 cm x 260-300 cm, samolepljiva zareza 90-100cm; ojačani vpojni del v predelu operativnega polja.

PREVLEKA ZA KAMERO: dim.: 13-15x240-270cm; iz PVC, s pripomočkom (kartonasti vhodni del) za uvajanje ter samolepilnim trakom za pritrditev optike, teleskopsko gubanje, perforirana konica premera 5,5cm

	prevleka za inštrumentarsko mizo: rjuha za prekrivanje inštrumentarske mize z ojačanim vpojnim sredinskim delom po dolžini rjuhe širine >75cm. Velikost:140-160x190-210.

	prevleka Mayo: zaščita za Mayo mizico, vrečaste oblike, teleskopsko zložena, označena smer oblačenja, zgornji del prekrit z vpojnim materialom. Velikost:75-85x144-150cm

	kompresa samolepilna: kompresa s samolepilnim robom in ojačano vpojnostjo na daljši strani. Velikost: 75-90x90-110cm.

	rjuha M:prekrivalo s samolepilnim robom in ojačanim vpojnim delom na krajši strani. Vidno označena smer pokrivanja. Velikost: 175-195x175x200cm.

	rjuha L: prekrivalo s samolepilnim robom in ojačanim vpojnim delom na daljši strani. Vidno označena smer pokrivanja. Velikost: 150-170x240-270cm.

O-rjuha za nogo: dim.: 220-240 x 300-320 cm, z elastično odprtino  premera 6-8 cm in ojačani vpojni del v predelu operativnega polja

	trak lepilni: trak samolepilni. Velikost: 8-11x45-55cm.

	ježek; trak za pritrjevanje kablov, velcro, samolepilni. Velikost 2-3x19-25.

	brisačke: celulozne brisačke, vpojne. Velikost:19-33x25-55cm.

	Opomba: 

	Opisi za tampone, zložence in trebušne komprese, ki so sestavni del setov, so v sklopu I, v kolikor pri posameznem blagu ni navedeno drugače.

	Opisi za operacijske plašče, ki so sestavni del setov so v sklopu VI.

	 

	Strokovne zahteve za sklop VI: OPERACIJSKI PLAŠČI ZA ENKRATNO UPORABO

	Operacijski plašči so medicinski pripomočki, ki jih uporabljajo člani kirurške ekipe, da preprečijo prenos infekcije med osebjem in kirurško rano in morajo ustrezati naslednjim zahtevam:

	- ustrezati morajo direktivam EU 93/42/EEC in EN 13795-1;

	- ponudnik mora na morebitno zahtevo naročnika predložiti tudi informacijo o uporabljenih testnih metodah in rezultatih testiranj za katerikoli ponujeni proizvod (EN 13795-2);

	- materiali morajo biti nevtralnega vonja in ustrezno prijetne barve, zagotavljati morajo trdnost v suhem in mokrem stanju, ne smejo puščati delcev;

	- zagotavljati morajo nepropustnost za mikroorganizme in so vodoodbojni;

	- izdelani morajo biti iz netkanih materialov, večslojni in za enkratno uporabo;

	- zavezovati se morajo z velcro ježkom za vratom in s trakovi 2x2 v pasu, tako da zagotavljajo tudi na hrbtu sterilno zaščito;

	- plašči operacijski special je plašč, ki je dodatno ojačan z nepremočljivo zaščito na rokavih ter pravokotno v predelu trupa 50x80;

	- sterilizirani morajo biti  v skladu z EN normami, pakirani posamezno z 2  brisačkama v primarnih zavojih;

	- način pakiranja in vrsta ovojnine mora omogočati aseptično odpiranje (ovojnina se ne sme trgati, odpira se mora na lepljenih delih);

	- vzpostavljen mora biti sistem zagotavljanja kakovosti in sledenja zavojev (nalepka s črtno kodo za bolnikovo dokumentacijo);

	Osnovno pakiranje z določenim številom primarnih zavojev mora biti zaščiteno s transportno embalažo. Na zavitku in embalaži morajo biti vidni podatki: oznaka CE, proizvajalec, kataloška številka, ime izdelka, velikost, način sterilizacije, rok uporabe, označeno mesto in smer odpiranja ter črtna koda.

	 

	Strokovne zahteve za sklop VII: PRIPOMOČKI ZA ZAŠČITO OSEBJA

	Pripomočki za zaščito osebja se uporabljajo za preprečevanje okužb in navzkrižne infekcije in morajo ustrezati naslednjim zahtevam:

	 - izdelki morajo biti narejeni iz netkanih materialov in so za enkratno uporabo;

	- ustrezati morajo direktivam EU 93/42/EEC o medicinskih pripomočkih, ki določajo, da njihova uporaba ne sme predstavljati tveganje za uporabnika ali bolnika ter standardu SIST EN13795-1;

	- oznaka CE;

	- brez lateksa;

	- antialergične.

	Osnovno pakiranje z določenim številom zavojev mora biti zaščiteno s transportno embalažo. Na zavitku in embalaži so vidni podatki: znaka CE, proizvajalec, kataloška številka, ime izdelka, vsebina zavoja in črtna koda.

	 

	Strokovne zahteve za sklop VIII: INCIZIJSKE FOLIJE IN ZBIRALNE VREČKE

	Izdelki so medicinski pripomočki, ki se uporabljajo za prikrivanje bolnikove kože, da prisotnim mikroorganizmom na bolnikovi koži preprečijo dostop do operativne rane in morajo ustrezati naslednjim zahtevam:

	- ustrezati morajo direktivam EU 93/42/EEC o medicinskih pripomočkih, ki določajo, da njihova uporaba ne sme predstavljati tveganje za uporabnika ali bolnika ter standardu SIST EN13795-1;

	-  izdelki morajo imeti oznako CE;

	- izdelki morajo biti za enkratno uporabo;

	- narejeni iz filma z visokim koeficientom prepuščanja vodnih hlapov, ki koži omogoča dihanje;

	- lepilo ne sme povzročati poškodbe na koži;

	- izdelki morajo biti sterilni, posamezno pakirani v zavojih in omogočati aseptično odpiranje.

	Osnovno pakiranje z določenim številom zavojev mora biti zaščiteno s transportno embalažo. Na zavitku in embalaži so vidni podatki: znaka CE, proizvajalec, kataloška številčka, ime izdelka, vsebina zavoja, dimenzija artikla, dimenzija adhezivnega mesta, način sterilizacije, rok uporabe, označeno mesto in smer odpiranja ter črtna koda.

